**NAVODILO ZA IZPOLNJEVANJE OBRAZCA**

Zahtevek za oprostitev davka od drugih dohodkov na podlagi določb mednarodne pogodbe o izogibanju dvojnega obdavčevanja dohodka je predpisan na podlagi 260. in 266. člena Zakona o davčnem postopku (Uradni list RS, št. 117/06) v povezavi s 127. do 131. ter 134. in 135. členom Zakona o dohodnini (Uradni list RS, št. 117/06). Ta obrazec se nanaša na dohodke, ki niso dohodki, ki jih študenti dosegajo v

Republiki Sloveniji, dohodki iz zaposlitve, pokojnine ali anuitete ter dohodki profesorjev in raziskovalcev (v nadaljnjem besedilu: dohodek).

Prejemnik dohodka predloži plačniku dohodka izpolnjen obrazec, preden je dohodek izplačan. Plačnik dohodka predloži izpolnjen obrazec Finančni upravi Republike Slovenije. Davčni organ odloči o zahtevku najpozneje v 15 dneh od prejema zahtevka. Plačnik davka lahko izplača dohodek, ne da bi izračunal, odtegnil in plačal davčni odtegljaj, šele ko prejme s strani davčnega organa potrjen zahtevek. Kadar prejemnik dohodka dohodek prejme od osebe, ki ni plačnik davka, mora navedeni zahtevek priložiti napovedi za odmero akontacije dohodnine od dohodka iz zaposlitve, ki jo vloži pri pristojnem davčnem organu.

Za vsako izplačilo dohodka se predloži nov zahtevek. Davčni organ lahko v primerih, ko plačnik davka izplačuje dohodek v rednih časovnih presledkih, odobri ugodnosti za daljše časovno obdobje.

Obrazec se izpolnjuje čitljivo, z velikimi tiskanimi črkami.

1. Prejemnik dohodka vpiše državo, s katero ima Republika Slovenija sklenjeno mednarodno pogodbo o izogibanju dvojnega obdavčevanja dohodka, ter člen in odstavek člena, na podlagi katerega vlaga zahtevek.
2. **Podatki o prejemniku dohodka**

Vpišeta se ime in priimek oziroma firma prejemnika dohodka. Fizična oseba vpiše podatke o prebivališču (naselje, ulica, hišna številka in pošta) in državo, katere državljan je. Če je prejemnik dohodka gospodarska družba ali druga pravna oseba ali združenje oseb po tujem pravu, se vpišeta sedež osebe in kraj njenega dejanskega upravljanja. Prejemnik dohodka vpiše državo, katere rezident je za davčne namene (država, katere pristojni organ potrdi rubriko v 7. točki obrazca), in davčno ali drugo identifikacijsko številko. Podatek o tej številki ni obvezen. Kadar je prejemnik dohodka poslovna enota nerezidenta v Republiki Sloveniji, se to ustrezno označi z X v kvadratku pred besedo DA. V tem primeru se vpišejo naziv, sedež in dejavnost poslovne enote. Če poslovna enota nima sedeža, se vpiše samo njen kraj. Kadar prejemnik dohodka ni poslovna enota, se to označi z X v kvadratku pred besedo NE, pri čemer se desne rubrike ne izpolnjujejo.

**3. Podatki o izplačevalcu dohodka**

Vpišejo se ime in priimek ali firma in pravno-organizacijska oblika ter naslov oziroma sedež izplačevalca dohodka in država izplačevalca dohodka. Vpiše se davčna številka izplačevalca dohodka. Kadar ima izplačevalec dohodka poslovno enoto v Republiki Sloveniji, se to ustrezno označi z X v kvadratku pred besedo DA. V tem primeru se vpišejo naziv, sedež in dejavnost poslovne enote. Če poslovna enota nima sedeža, se vpiše samo njen kraj. Kadar izplačevalec dohodka nima poslovne enote v Sloveniji, se to označi z X v kvadratku pred besedo NE, pri čemer se desne rubrike ne izpolnjujejo.

1. **Podatki o dohodku, prejetem od izplačevalca, za katerega se uporabi pogodba iz 1. točke**

Vpiše se vrsta dohodka. Iz opisa mora biti razvidno, da gre za dohodek, za katerega veljajo ugodnosti iz mednarodne pogodbe. Vpišeta se datum plačila (mm.dd.LLLL) in znesek dohodka veurih, zaokrožen na dve decimalni mesti.

1. **Drugo**

Vpišejo se drugi podatki.

**7.** Izpolni pristojni organ države, katere rezident je za davčne namene prejemnik dohodka.